AirBaltic

airBaltic er Latvias nasjonale flyselskap, stiftet i 1995.  Selskapet eies i hovedsak av den latviske stat (88%) og Lufthansa-gruppen (10%). De har hjemmehavn på Riga internasjonale lufthavn (RIX). Selskapet var frem til januar 2009 deleid av SAS. Selv om SAS ikke har noen eierposisjon i selskapet lenger, samarbeider likevel selskapene tett.

airBaltic opererer også flygninger i Norge, med ruter fra Bergen, Oslo, Stavanger, Trondheim og Ålesund til Riga internasjonale lufthavn.

 Historie 
airBaltic ble etablert den 28. august 1995 gjennom et samarbeid mellom den latviske staten og SAS. Driften startet den 1. oktober, da selskapet fikk sitt første fly levert til Riga lufthavn, en Saab 340. I 1996 gikk selskapet til anskaffelse av Avro RJ70-maskiner. Samtidig ble selskapet medlem av SAS' fordelsprogram; EuroBonus. Selskapet mottok sin første Fokker 50-maskin i 1998.

I 1999 ble airBaltic et registrert aksjeselskap, og alle selskapets Saab 340-maskiner ble erstattet av Fokker 50-maskiner. Selskapet fikk i 2003 nok en gang en ny flytype i sin flåte. Den første Boeing 737-500-maskinen ble da lagt til flåten, noe som gjorde at selskapet kunne operere med et større rutenett. Selskapet åpnet i 2004 en base på Vilnius internasjonale lufthavn i Litauen.

Flåten økte suksessivt i årene som kom, og i 2007 ble nok en ny flytype lagt til flåten. Denne gang Boeing 757-maskiner, som gjorde det mulig for selskapet å operere langdistanseflygninger til destinasjoner som for eksempel Dubai og Tiblisi.

Selskapet har siden starten hatt et sterkt samarbeid med SAS, som frem til januar 2009 eide 47,2 % av aksjene i airBaltic. Selskapet har flere daglige flygninger fra Riga til SAS' baser i København, Oslo og Stockholm. Selskapet deler også lounge med SAS, og opererer med slagordet "Well connected with SAS". Sitt samarbeid til tross, airBaltic er ikke medlem av den globale flyalliansen Star Alliance, men har enkelte codeshare-flygninger med medlemmene.

 Flåte 
miniatyr|AirBaltic Bombadier Dash 8 Q400
Oversikt over hvilke fly airBaltic har i sin flåte pr januar 2019.Airliner World September 2010
          FlyI  tjenesteOrderPassasjerer                                      NotaterYTotalBoeing 737–3006—149149Skal fases helt ut i løpet av høsten 2019. Erstattes av Airbus A220-300Boeing 737–5002—120120Skal fases helt ut i løpet av høsten 2019. Erstattes av Airbus A220-300Airbus A220-3001450145145AirBaltic var den første kunden av Bombardier CS300Bombardier Q40012—7676Skal fases ut i løpet av 2022 og erstattes av Airbus A220-300Totalt3450

 Tidligere flåter 
FlåterIntrodusertpensjonert                                 NotaterAirbus  A319-10020132014Leaset fra og operert av Czech Airlines i 3 måneder.Avro RJ7019962005Erstattet av Boeing 737-500.British Aerospace 146-20019951996Leaset for 3 måneder. Boeing 737-30020062020Blir erstattet av Bombardier  CS300Boeing 737-50020032020Blir erstattet av Bombardier  CS300Boeing 757-20020082014Lagret, Operert på sesongbasert basis.Fokker 5019982013Erstattet av Bombardier  Q400Saab 34019951999Var erstattet av Fokker 50

 Destinasjoner 
Se egen liste: AirBaltics destinasjoner.

AirBaltics rutenett dekker de fleste større lufthavner i Europa. Selskapet har også et lite antall ruter til destinasjoner i Asia og Nord-Afrika.
 Referanser 

 Eksterne lenker 


Kategori:Latviske flyselskaper
Kategori:Flyselskaper etablert i 1995